गोल्ड मेडलिस्ट दो दिव्यांगों का सांसद ने किया सम्मान
धमतरी | ग्राम डांडेसरा में एक्जेक्ट फाउंडेशन द्वारा संचालित दिव्यांग आवासीय प्रशिक्षण केन्द्र में सांसद चंदूलाल साहू बुधवार को पहुंचे। यहां उन्होंने अपने जन्मदिन पर दिव्यांग बच्चों के साथ केक काटा, पश्चात स्कूल की दो दिव्यांग गोल्ड मेडलिस्ट छात्रा रजनी जोशी व सेवती ध्रुव का शाल, श्रीफल से सम्मान किया।
सांसद ने संस्था संचालिकाओं को आश्वासन दिया कि जल्द ही जमीन का आबंटन कराया जाएगा। साथ ही दिव्यांग बच्चों के लिए हरसंभव मदद दी जाएगी। इस मौके पर सरपंच बाहरुराम ध्रुव, गोपी जोशी, शेषनारायण साहू, लक्ष्मी सोनी, लक्ष्मी साहू, रुबी कुर्रे, शशि निर्मलकर, देवश्री जोगी, सरस्वती देवांगन, राधा ध्रुवंशी, पूर्णिमा ध्रुवंशी आदि उपस्थित थीं।
awa_Deva hin_Deva hin_Deva